Diari Oficial de la Generalitat Valenciana


Sumari del DOGV 3103, del 20-10-1997 (1997/10393)

Bases per a la provisió d'una plaça d'ajudant de taller.
--------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/10825


Data del document
:   25-07-1996

Organisme emissor
:   Ajuntament de Carcaixent

Tipus de document
:   Anunci

Descriptors 

:   * Carcaixent
    * administració local
    * concurs administratiu

BASES [97/X10777]
  
El Plenari de l'Ajuntament de Carcaixent, en la sessió del dia 25 de juliol de 1996, aprovà les bases per a la provisió d'una plaça d'ajudant de Taller, mitjançant el sistema d'oposició que es detalla a continuació:
  
Bases específiques per a la provisió, en propietat, d'una plaça d'ajudant de taller
  
Base primera. Objecte de la convocatòria
  
Denominació de la plaça; ajudant de taller.
  
Grup: E
  
Naturalesa: funcionari.
  
Escala: administració especial.
  
Subescala: serveis especials.
  
Classe: personal d'oficis.
  
Sistema selectiu: oposició.
  
Nombre de places convocades: una.
  
Base segona. Requisits del personal aspirant
  
Requisits generals previstos en la base tercera de les bases generals municipals.
  
Titulació exigida: certificat d'escolaritat o equivalent.
  
Base tercera. Presentació dels requisits i drets d'examen
  
Lloc: Les sol·licituds es presentaran en el Registre General de l'Ajuntament o en la forma que determina l'art. 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Termini: 20 dies naturals comptats a partir de l'endemà al de la publicació de l'extracte de la convocatòria en el Boletín Oficial del Estado.
  
Forma: Mitjançant una instància que serà facilitada a les oficines municipals, i a la qual s'uniran els documents indicats en la base 4.1 de les generals.
  
Òrgan al qual s'adreçaran: Alcaldia-Presidència de l'Ajuntament de Carcaixent.
  
Import drets d'examen: 1.000 pessetes.
  
Pagament: caixa municipal.
  
Base quarta. Admissió d'aspirants
  
El contingut d'aquesta base es regeix per allò disposat en la base cinquena de les bases generals municipals.
  
Base cinquena. Tribunals qualificadors
  
Categoria del Tribunal: cinquena.
  
El contingut d'aquesta base es regeix per allò disposat en la base sisena de les bases generals municipals.
  
Base sisena. Inici i desenvolupament de les proves
  
El contingut d'aquesta base es regeix per allò disposat en la base setena de les bases generals municipals.
  
Base setena. Sistema selectiu i qualificació dels exercicis
  
El sistema selectiu serà el de oposició. La qualificació es regirà per allò disposat en la base novena de les bases generals municipals.
  
Base vuitena. Oposició
  
Constarà dels següents exercicis, la lectura dels quals per part de l'aspirant podrà ser sol·licitada, si escau, pel Tribunal, qui així mateix podrà formular preguntes en relació amb els dits exercicis:
  
Primer exercici. De caràcter obligatori i eliminatori.
  
Consistirà en la realització d'un treball o diversos, a determinar pel Tribunal, sobre tasques relacionades amb la plaça convocada. S'hi valorarà el grau de perfecció del treball fet, així com la rapidesa en executar-lo.
  
Segon exercici. De caràcter obligatori i eliminatori.
  
Consistirà en la realització d'una prova de coneixements referida als continguts del programa del temari que figura a continuació, a través d'un qüestionari de 40 preguntes, en forma de test i amb tres respostes alternatives, amb una duració mínima de 35 minuts, a determinar pel Tribunal.
  
Tercer exercici. De caràcter obligatori i eliminatori.
  
Consistirà en la resolució de dos problemes matemàtics, basats en qualsevol de les quatre regles aritmètiques bàsiques, i en la realització d'un dictat per a valorar l'ortografia, la claredat i correcció en l'escriptura.
  
Quart exercici. De caràcter obligatori i no eliminatori.
  
Consistirà a mantindre una conversa en valencià amb els membres del Tribunal, a fi de valorar els coneixements orals del dit idioma.
  
Base novena. Publicitat de les qualificacions, llista i proposta d'aprovats pel Tribunal. Presentació de documents, nomenament i presa de possessió
  
El contingut d'aquesta base es regeix per allò previst en les bases deu, onze, dotze, tretze, catorze i quinze de les bases generals municipals.
  
Base deu
  
En tot allò que no està previst en aquestes bases específiques, s'actuarà d'acord amb el que es dispose en les bases generals aprovades per l'Ajuntament, en la sessió de 27 de gener de 1994, i publicades en el Butlletí Oficial de la Província d'11 de febrer de 1994, i en el Diari Oficial de la Generalitat Valenciana de 24 de febrer de 1994.
  
Base onze
  
1. Contra aquestes bases específiques, que posen fi a la via administrativa, podrà interposar-se recurs contenciós administratiu, en el termini de dos mesos, davant del Tribunal Superior de Justícia de la Comunitat Valenciana, de conformitat amb l'art. 58 de la Llei Reguladora de la Jurisdicció Contenciosa Administrativa.
  
2. Aquestes bases específiques es troben a disposició de les persones interessades a les dependències municipals, en horari d'oficina.
  
Programa annex
  
A) Matèries comunes
  
Tema 1. La Constitució Espanyola de 1978. Principis generals.
  
Tema 2. L'Administració Local: Concepte. Entitats que comprèn. El Municipi. Concepte i elements.
  
Tema 3. Òrgans de govern del municipi. L'Ajuntament Ple. La Comissió de Govern. L'alcalde. Els regidors.
  
Tema 4. La Funció Pública Local: Organització Classes de funcionaris. Drets i deures dels funcionaris.
  
B) Matèries específiques relacionades amb el lloc de treball
  
Tema 5. Ordenança general de seguretat i d'higiene en el treball: Protecció personal. Llei de Prevenció de Riscos Laborals: Obligacions dels treballadors en matèria de prevenció de riscos.
  
Tema 6. Nocions de mecànica d'automòbil.
  
Tema 7. Nocions d'electricitat d'automòbil.
  
Tema 8. Mecanitzat de materials. Tallar, llimar, foradar, etc.
  
Tema 9. Soldadura. Tipus i característiques.
  
Tema 10. Maquinària i ferramenta més utilitzades.
  
Tema 11. Vehicles i maquinària municipal. Manteniment i conservació.
  
Tema 12. La Brigada Municipal d'Obres i Serveis. Organització i funcionament.